projecte-aina/catalan_government_crawling huggingface dataset:
Nota de tall 1a assignació PAU/CFGS: 7,564
Nom del títol: Graduat/ada en Relacions Laborals i Ocupació per la Universitat Rovira i Virgili
Mencions: Tècnic de relacions laborals / Tècnic d'ocupació
Preparar professionals capacitats/ades per:
Els professionals desenvolupen la seva tasca en el marc dels serveis socials personals, en l'àmbit de la salut, l'educació, la justícia, l'ocupació, l'urbanisme i l'habitatge, l'empresa, el medi ambient, el voluntariat, la cultura i el temps lliure, el tercer sector, la formació i l'assessorament.
Les diferents administracions públiques (especialment l'autonòmica i la local) són les responsables màximes de garantir la prestació d'aquest tipus de serveis a la ciutadania i a les seves comunitats.
Ara bé, en l'actualitat la iniciativa privada ofereix grans possibilitats com les organitzacions no governamentals i les associacions d'autoajuda.
Finalment, el sector mercantil, que sempre hi ha estat present, representa un sector d'ocupació cada cop més important.
Així doncs, podem trobar aquests sectors:
Nom del títol: Graduat/ada en dret per la Universitat Rovira i Virgili
Mencions: Dret de l'empresa i la contractació / Dret ambiental
Aquesta titulació capacita les persones que l'obtenen per dur a terme activitats relacionades amb el desenvolupament, la interpretació i l'aplicació de les normes legals.
És requisit indispensable per accedir a la judicatura, a la fiscalia, als diferents cossos de lletrats de les administracions públiques i els òrgans de l'Estat, així com a les notaries i als registres.
Així mateix, els estudis de dret habiliten, amb la formació complementària necessària, per a l'exercici lliure de l'advocacia i el procuradoratge, i per a l'assessoria i consultoria jurídica d'institucions i empreses.
Les persones graduades en dret poden desenvolupar les seva activitat professional tant en l'Administració i els organismes públics com en empreses privades, i també en la docència.
Nota de tall 1a assignació PAU/CFGS: 5,080
Nom del títol: Graduat/ada en Enginyeria Electrònica Industrial i Automàtica per la Universitat Rovira i Virgili
Els plans d'estudis incorporen un període de pràctiques externes que preferiblement es realitzen el darrer curs, al mateix període que el treball de fi de grau.
Formar professionals que dominin el disseny i la utilització d'equips electrònics industrials, les tècniques de control i automatització de processos productius, sensors, actuadors, dispositius electrònics i eines informàtiques i de comunicacions.
Nom del títol: Graduat/ada en Enginyeria Elèctrica per la Universitat Rovira i Virgili
Donar a conèixer l'energia elèctrica, des de la seva generació a partir de fonts d'energia primària, el transport a grans distàncies a través de línies d'alta tensió, la distribució a centres industrials i domèstics, fins a la seva transformació en energia mecànica, calor o llum a la indústria o a les llars.
Així mateix, la persona graduada haurà de vetllar per minimitzar l'impacte ambiental de tots els aspectes relacionats amb la seva tasca professional.
Nota de tall 1a assignació PAU/CFGS: 6,192
Nom del títol: Graduat/ada en Creació Artística per a Videojocs i Jocs Aplicats per la Universitat de Barcelona
El mercat espanyol no només s'ha consolidat, sinó que ha seguit les pautes de creixement del mercat global.
Segons l'Associació Espanyola d'Empreses Productores i Desenvolupadores de Videojocs i Software d'Entreteniment (DEV), el volum de negoci del 2012 és de 1.900 milions d'euros, un augment del 17% respecte al 2011, i representa el creixement més ràpid de la Unió Europea.
El nombre d'empreses consolidades del sector l'any 2013, repartides entre Catalunya i Madrid, ascendeix a 330, amb una tendència a l'alça en els propers anys.
Donades les característiques d'aquest sector, molts dels futurs titulats podran trobar feina al mercat laboral internacional.
Nota de tall 1a assignació PAU/CFGS: 12,660
Nom del títol: Graduat/ada en Estudis Globals per la Universitat Pompeu Fabra
L'estudiantat podrà realitzar un màxim de dos períodes de pràctiques en una empresa, una organització o una institució pública relacionada amb àmbits afins als estudis.
Aquestes pràctiques han de tenir una durada mínima de 150 hores, de les quals 125 correspondran a l'activitat presencial de l'estudiant a l'empresa, l'organització o la institució.
El percentatge restant es distribuirà entre l'assistència a tutories (3 hores) i el treball autònom de l'estudiant (22 hores), que consisteix en l'estudi personal i en l'elaboració d'una memòria d'acord amb l'estructura proposada en la guia docent de l'assignatura.
Durant el tercer curs, l'estudiantat ha de realitzar una estada d'entre tres i nou mesos en una altra universitat internacional (fora del seu país d'origen).
Formar persones graduades capacitades per analitzar fenòmens d'abast mundial i prendre decisions en relació amb l'àmbit de la política, l'economia, la comunicació o la salut; en definitiva, en la complexitat de les societats contemporànies.
Les persones graduades podran treballar en els cossos diplomàtics i de representació dels estats (si superen els processos de selecció corresponents), en els governs nacionals, autonòmics i locals, en partits polítics; en organismes estatals i internacionals; en empreses multinacionals; en mitjans de comunicació mundials com a corresponsals a l'estranger o com a periodistes i com a personal en l'àmbit del turisme.
Nom del títol: Graduat/ada en Disseny i Creació Digitals per la Universitat Oberta de Catalunya
Formar professionals capaços de desenvolupar solucions creatives que responguin a les demandes socials, culturals i empresarials de manera compromesa, sostenible i amb visió de futur.
El pas d'una economia industrial a una economia del coneixement ha provocat un canvi en els models de producció al qual la disciplina del disseny no ha estat aliena.
El disseny sorgeix com a resposta als processos industrials de final del segle xix i principi del xx i, després de diversos moviments i evolucions, es consolida en la societat contemporània com a forma de diferenciació dels béns de consum.
En les últimes dècades s'ha produït un conjunt de transformacions tecnològiques i socials en la pràctica del disseny i, més recentment, estem assistint a canvis importants en els discursos.
Tot plegat provoca una revalorització del disseny com a disciplina projectual i de les seves metodologies, que s'estenen a diferents àmbits d'actuació.
El disseny i la creativitat tenen un paper cada vegada més important en la societat de la informació; aporten valor afegit i innovació en el desenvolupament de productes, serveis i experiències, per exemple, a partir de l'extensió del design thinking i d'altres metodologies recents vinculades al disseny.
Aquesta realitat, que podem percebre en el nostre entorn més proper, recolza en diferents estudis, entre els quals hi ha l'informe sectorial del disseny de Barcelona Activa 2013, que exposa el següent: «El sector del disseny ha evolucionat i ha crescut exponencialment en les últimes dècades, i ha passat de ser una activitat residual en les empreses a convertir-se en un sector estable que proporciona productes i serveis que són clau per millorar la competitivitat i per incrementar el valor dels productes que comercialitzen».
Nom del títol: Màster universitari en Zoonosi i una Sola Salut per la Universitat Autònoma de Barcelona
Dotar l'estudiantat d'una visió multidisciplinària de la salut que englobi tots els seus components —salut animal, humana i ambiental— i que li permeti treballar de forma eficaç i coordinada la prevenció, el control, la gestió i la comunicació de les amenaces biològiques i els riscos futurs.
La presa de consciència que el canvi climàtic posa en perill els sistemes tradicionals de sanitat i producció animal i de salut pública ha evolucionat cap a un enfocament multidimensional de salut animal-humana-ambiental.
Quant als riscos relacionats amb les malalties endèmiques, re-emergents i emergents, els veterinaris, els metges i el personal sanitari es troben en primera línia, i per això cal preparar aquests professionals per gestionar els futurs riscos i reptes.
Per això, la situació actual reclama la formació de professionals capaços de treballar en entorns multidisciplinaris i detectar amb antelació situacions de risc de malalties transfrontereres, molt en particular en el cas de les zoonosis.
L'objectiu de l'OIE és garantir una distribució més justa dels recursos per a l'educació veterinària entre països desenvolupats i països en vies de desenvolupament, i contribuir al mateix temps al compliment de l'agenda del concepte d'una sola salut.
Nom del títol: Màster universitari en Fonaments de la Ciència de Dades per la Universitat de Barcelona
Estudiar els fonaments científics, matemàtics, computacionals i estadístics de la ciència de dades i de les seves aplicacions.
Financer, turisme, oci, logística, comerç electrònic ( e-commerce), administració, centres científics i tecnològics, etc.
Científic/a de dades, analista de dades i perfils afins.
Nom del títol: Màster universitari en Recerca en Odontologia per la Universitat Internacional de Catalunya
Al nostre país, la recerca biomèdica s'ha desenvolupat excepcionalment en els últims 25 anys i s'ha situat a l'alçada de la resta de països europeus.
No obstant això, la integració de la investigació molecular i cel·lular, l'enginyeria tissular regenerativa i el diagnòstic avançat de patògens, encara es troben en les fases inicials en el camp de l'odontologia al nostre país.
És per aquest motiu que es requereixen persones, com les titulades en aquest estudi, per avançar en aquest camp d'investigació.
Nom del títol: Màster universitari en Recerca Translacional en Fisioteràpia per la Universitat Autònoma de Barcelona, Universidad de Cantabria
La visió translacional de la ciència aspira a oferir a cada pacient la millor alternativa possible coneguda per la ciència, de manera individualitzada i personalitzada a través de biomarcadors mol·leculars o clínics, traduint la recerca de laboratori a aplicacions concretes per a la pràctica clínica.
Així doncs, a través de la visió translacional de les ciències de la salut es pretén accelerar la transició entre els coneixements bàsics i la pràctica clínica, estimulant la investigació en les direccions que puguin resultar de més utilitat per a la societat.
En aquest marc, l'estudi pretén:
Nom del títol: Màster universitari en Ensenyament d'Espanyol i de Català com a Segones Llengües per la Universitat de Girona
La formació que proporciona el màster respon a les necessitats actuals del medi social català, espanyol i europeu, on els fenòmens migratoris han adquirit una gran importància.
En aquest context, s'ha accentuat la rellevància que sempre ha tingut l'ensenyament de la llengua en el desenvolupament social, així com el paper del coneixement de la llengua pròpia del país d'acollida per garantir la cohesió social.
En aquest sentit, l'ensenyament de les llengües oficials de Catalunya a les comunitats d'origen estranger és i continuarà sent una de les prioritats en els propers anys.
D'altra banda, cal tenir en compte la importància creixent de l'espanyol al món; per exemple, s'ha consolidat com la llengua estrangera amb més estudiants a les universitats nord-americanes.
En un altre ordre d'importància, també l'interès per conèixer la llengua catalana es difon de manera progressiva i es multipliquen les ocasions per ensenyar-la a l'estranger.
Nom del títol: Graduat/ada en Direcció Hotelera per la Universitat Autònoma de Barcelona
Mencions: Direcció d'empreses de restauració (DER) / Direcció d'empreses hoteleres internacionals (DEHI)
Proporcionar una formació, teòrica i pràctica, que facultarà l'estudiantat per desenvolupar la seva professió com a gestors/gestores o directius/ives d'empreses de l'hostaleria, principalment.
També es formarà en la gestió d'equips humans i el seu desenvolupament, incidint en l'adquisició d'habilitats socials que esdevenen un imperatiu per al desenvolupament correcte de la professió.
El sector professional, el sector acadèmic i el sector públic detecten la manca actual de professionals qualificats del sector turístic.
En particular, es fa referència a la necessitat que tenen els establiments d'allotjament i de restauració de poder oferir els serveis bàsics i complementaris que es demanen.
A més, falten gestors/gestores departamentals i alts/altes directius/ives capaços/ces d'afrontar les exigències de la demanda turística actual i futura.
Aquest estudi pretén ser la resposta a aquestes necessitats.
Es planteja amb caràcter específic, atès que cada subsector turístic demana uns perfils formatius determinats i té les seves pròpies necessitats de professionalització i d'especialització.
D'aquesta manera, es desenvoluparan nous perfils professionals adequats a les competències que es necessiten i s'assegurarà l'èxit professional de les persones graduades davant els reptes empresarials presents i futurs.
Nom del títol: Màster universitari en Canvi Ambiental: Anàlisi i Gestió per la Universitat de Girona
Actualment a Espanya, i en general a Europa, la formació sobre canvis ambientals i gestió del medi ambient s'aborda des de múltiples disciplines, però no de manera conjunta.
Aquest estudi trenca amb aquesta constant i aborda el canvi ambiental i la gestió del medi de manera polièdrica, amb una visió pluridisciplinària, perquè està dissenyat per investigadors/ores dels departaments de geografia, biologia i física, i transversal, perquè integra les tres dimensions de l'aproximació sostenibilista en analitzar, diagnosticar i proposar mesures de gestió que inclouen l'adaptació.
Institucions participants: Col·legi d'Advocats de Vic,
Nom del títol: Màster universitari en Advocacia per la Universitat de Girona
Proporcionar la formació necessària als futurs advocats i a les futures advocades com a actors fonamentals en la impartició de justícia.
Garantir als ciutadans un assessorament, una defensa jurídica i una representació tècnica de qualitat, en plena coherència amb el dret a la tutela judicial efectiva, reconegut en l'article 24 de la Constitució Espanyola.
Advocat/ada (prèviament cal superar la prova d'avaluació final acreditativa) en qualsevol dels àmbits de la professió, que inclouen l'actuació davant els tribunals de justícia i l'assessorament legal en despatxos, gabinets, etc.
La professió d'advocat gaudeix d'un gran ventall d'oportunitats laborals, ja que abraça una gran diversitat de camps d'actuació (civil, mercantil, penal, fiscal, administracions públiques, etc.) i acostuma a tenir una demanda important.
Nota de tall 1a assignació PAU/CFGS: 9,806
Nom del títol: Graduat/ada en Comunicació de les Organitzacions per la Universitat Autònoma de Barcelona
Aprendre el conjunt de coneixements teòrics i tècniques necessàries per cobrir l'ampli ventall d'activitats implicades en la comunicació d'una organització de qualsevol tipus: empresarial, de l'Administració pública, de teixit associatiu, cultural o esportiu, vinculada a un territori específic, etc.
Formar els estudiants perquè adquireixin un coneixement que els permeti adaptar-se fàcilment a uns entorns socials, econòmics i tecnològics canviants.
· Direcció d'una àrea de comunicació
· gestió de xarxes socials i comunitats virtuals
· comunicació corporativa interna i externa
· gestió d'empreses culturals i comunicatives
Les organitzacions demanen cada vegada més comunicadors que siguin capaços d'organitzar la feina, gestionar la informació, comunicar-se amb els diferents tipus de públics i gestionar la reputació en línia de l'organització per mitjà de les xarxes socials.
Els estudiants interessats per la comunicació de les organitzacions podran orientar la seva carrera professional cap a la gestió de la informació i la comunicació en els àmbits de l'empresa, les institucions públiques i les indústries de tota mena o les organitzacions sense ànim de lucre (culturals, esportives, socials, etc.).
Les habilitats i les competències adquirides al grau permetran als estudiants comprendre la dinàmica de les estructures de l'organització i funcionar de manera més efectiva.
Nota de tall 1a assignació PAU/CFGS: 6,558
Nom del títol: Graduat/ada en Traducció i Interpretació per la Universitat Pompeu Fabra
A l'inici del tercer curs es fa una estada d'un trimestre en una universitat estrangera en un país en què es parli un dels idiomes oferts en la formació del grau (anglès, francès i alemany).
Oferir una formació moderna i posar èmfasi en els aspectes més rellevants de la formació filològica (gramàtica, tradició literària, etc.) i de les noves disciplines lingüístiques (anàlisi del discurs, terminologia, lingüística computacional).
Formar professionals de la traducció i la mediació lingüística amb un domini molt elevat de les llengües pròpies (castellà i català) i de dues llengües estrangeres.
Nom del títol: Graduat/ada en Llengües Aplicades, per la Universitat Pompeu Fabra
Formar professionals de la lingüística i les llengües amb les competències necessàries per respondre a les diverses demandes laborals de les empreses i les institucions que en la seva activitat requereixen experts en les diferents aplicacions de la lingüística.
Tenir un domini excel·lent, tant escrit com oral, de la llengua o les llengües pròpies.
Tenir un domini receptiu i productiu, oral i escrit, d'almenys dues llengües estrangeres.
La destresa lingüística, entesa en un sentit ampli que inclou tenir un domini actiu de les llengües i coneixements avançats de lingüística, resulta cada vegada més imprescindible en els àmbits social, institucional i empresarial, en un món globalitzat i sense fronteres entre comunitats lingüístiques.
Les tecnologies de la informació i la comunicació han generat perfils professionals nous per donar resposta a noves necessitats: pàgines web, gestió de bases de dades, generació de recursos lingüístics, eines de recerca i extracció d'informació, transformació de documents, ús de programes i sistemes amb interfícies de comunicació en llenguatge natural oral i escrit, etc. De la mateixa manera, es necessiten assessors lingüístics i correctors en diversos àmbits.
L'estudi dels processos d'adquisició de les llengües (específicament, les segones) i la formulació de tècniques didàctiques i d'aprenentatge responen a una necessitat en l'entorn català, espanyol i europeu actual.
En aquest entorn, la formació en llengües de tota la població resulta una necessitat peremptòria.
Nom del títol: Graduat/ada en Enginyeria Química per la Universitat de Lleida
Proporcionar les competències i els coneixements tècnics necessaris per a l'exercici de la professió d'enginyer tècnic industrial especialitzat en química.
Indústries químiques, farmacèutiques, papereres, petroquímiques, laboratoris d'anàlisi química, d'assajos i de control de qualitat, empreses consultores i assessories, indústries d'alimentació, de metall o d'energia, i l'Administració pública, com per exemple en medi ambient, ensenyament, universitats, etc.
Gestió, organització de la producció, organització comercial, anàlisi química, assajos, departaments comercials i de màrqueting, control de la qualitat, etc.
Nom del títol: Graduat/ada en Enginyeria en Organització Industrial i Logística per la Universitat de Lleida
Formar en els coneixements, les habilitats i les aptituds, tant tècniques com de gestió empresarial, que proporcioni als estudiants les competències necessàries perquè siguin capaços de:
Departaments d'empresa del sector industrial o del sector de serveis.
L'objectiu del grau és aconseguir un perfil d'enginyer/a generalista amb amplis coneixements de ciències bàsiques i tecnologies, i especialitzat/ada en temes de logística, gestió i innovació; capaç d'organitzar, dirigir i gestionar plantes productives per optimitzar-ne l'eficiència, l'eficàcia i la qualitat del producte, així com capaç d'aplicar coneixements científics per maximitzar el rendiment i l'eficàcia productius.
L'Observatori de les Ocupacions del Servei Públic d'Ocupació Estatal, dins l'«Estudi prospectiu del sector logístic: Gestió de la cadena de subministrament a Espanya – 2014», exposa que la situació geogràfica estratègica i l'elevat nivell d'infraestructures són les dues grans fortaleses competitives del sector logístic estatal.
El sistema logístic de Catalunya i, especialment, de Barcelona, gaudeix d'una situació geogràfica privilegiada, ja que en un espai territorial de cinc quilòmetres de radi conflueixen diferents corredors internacionals i es concentren totes les modalitats de transport: marítim, aeri, ferroviari i per carretera.
A més, l'entorn de la ciutat disposa de les infraestructures i els equipaments necessaris per desenvolupar-hi activitats logístiques de qualitat i a gran escala.
Nom del títol: Graduat/ada en Enginyeria Mecànica per la Universitat Pompeu Fabra
Capacitar els professionals per projectar, dirigir i coordinar activitats relacionades amb l'enginyeria mecànica, fomentant-ne l'esperit emprenedor i l'adaptació a diferents entorns de treball.
Direcció de producció, conservació i reparació de maquinària i instal·lacions, equips i sistemes de producció industrial, i projecció i definició de màquines eina per a la indústria manufacturera, minera, de construcció i agricultura.
Els titulats i les titulades en enginyeria mecànica treballen fonamentalment en les àrees següents: recerca i desenvolupament, desenvolupament de projectes, producció, manteniment industrial, gestió i administració.
Els sectors en què exerceixen la seva activitat professional són principalment: la indústria mecànica, la indústria química, les construccions, l'energia, les enginyeries i consultories i l'Administració pública.
Nom del títol: Graduat/ada en Enginyeria Electrònica Industrial i Automàtica per la Universitat Pompeu Fabra
Capacitar l'estudiantat per projectar, dirigir i coordinar activitats relacionades amb l'enginyeria electrònica industrial i automàtica, fomentant l'esperit emprenedor i l'adaptació als diferents entorns de treball.
Desenvolupament, posada en pràctica i manteniment de sistemes de control i automatització, sistemes electrònics industrials, sistemes robotitzats i instal·lacions industrials.
Nom del títol: Graduat/ada en Enginyeria d'Organització Industrial per la Universitat Pompeu Fabra
Preparar professionals amb coneixements, tècniques, habilitats i actituds ¿tant tècniques com de gestió empresarial¿ que els proporcionin les competències necessàries per ser capaços d'incrementar la competitivitat i la sostenibilitat de les activitats industrials i de serveis, de promoure la millora contínua i la innovació de productes, i d'aplicar els models organitzatius, els serveis i els processos tecnològics més adequats a cada empresa.
L'enginyer d'organització industrial és el professional adient per a les empreses del sector industrial i de serveis que requereixen directius amb una àmplia formació tècnica.
La seva formació dual, com a tècnic i com a gestor, li permet tenir una visió global de l'empresa i del seu entorn, imprescindible per millorar els resultats de les empreses de qualsevol sector.
Les seves competències professionals corresponen als àmbits de la direcció d'operacions, la gestió de projectes, l'administració i la gestió d'empreses, la política industrial i la gestió de la innovació, la consultoria i la gestió del coneixement.
Nota de tall 1a assignació PAU/CFGS: 12,095
Nom del títol: Graduat/ada en Ciències Biomèdiques per la Universitat de Lleida
Les pràctiques es realitzen en un centre d'investigació hospitalari o universitari, o bé en una empresa on es duen a terme investigacions biomèdiques, i consisteixen a donar suport i participar en la investigació realitzada pel grup, així com en seminaris interns i externs i en el disseny experimental, i, també, a realitzar seminaris del grup, entre d'altres.
Formar professionals i investigadors en ciències de la salut que siguin capaços d'entendre els avenços en biologia cel·lular i molecular, aplicar-los al camp de la medicina i de la salut i fer recerca en aquest camp.
A més, aquests professionals hauran de completar una formació específica i adquirir una sèrie de competències que els permetin treballar en equips clínics d'hospitals, tant en l'àmbit de la recerca com en el de la pràctica assistencial, aplicant noves teràpies.